Vu 1989 bis 1995 isch er Mitglid vum Gmeirot vu dr Stadt Mihlacker gsi un vu 1994 bis 1995 Chreisrot im Enzchreis. Syt 1996 isch dr Stefan Mappus as Inhaber vum Diräktmandat vum Landdagswahlchreis Pforze Mitglid vum Landdag vu Bade-Wirttebärg. Bi dr Landdagswahl 2001 isch d Ute Vogt, d Landesvorsitzende un Spitzekandidati vu dr SPD Bade-Wirttebärg fir s Amt vum Minischterbresidänt im nämlige Wahlchreis aadrätte. D Ute Vogt het im Wahlchreis e Stimmezuewags vu 13,5 Prozäntpinkt gschafft, des het aber nit glängt fir s Diräktmandat[3]